Diari Oficial de la Generalitat Valenciana


Sumari del DOGV 8714, del 10-01-2020 (2020/120)

RESOLUCIÓ de 18 de desembre de 2019, del director de l'Agència Valenciana de Seguretat i Resposta a les Emergències, per la qual s'adjudiquen, per a l'exercici 2019, subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8714

Data del DOGV
:   10-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/120


Data del document
:   18-12-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 18 de desembre de 2019, del director de l'Agència Valenciana de Seguretat i Resposta a les Emergències, per la qual s'adjudiquen, per a l'exercici 2019, subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local. [2020/120]  
  
Vist el Decret 29/2018, de 25 d'octubre, del president de la Generalitat, pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de policia local.  
Vista la Resolució de 5 de juliol de 2019, del director de l'Agència Valenciana de Seguretat i Resposta a les Emergències, per la qual es convoquen, per a l'exercici 2019, subvencions per al finançament de les despeses derivades de l'adquisició d'una o més unitats de jupetins antibales o dispositius RPAS (drons), destinats als ajuntaments de la Comunitat Valenciana que disposen de cos de policia local.  
  
Reunida la comissió de valoració en la sessió de data 16 de desembre de 2019, han sigut avaluades les sol·licituds presentades.  
Atés tot el que antecedeix, vista la proposta formulada per la comissió de valoració, i en virtut del que es disposa en l'article 10.1 del Decret 29/2018, de 25 d'octubre, del president de la Generalitat, resolc:  
  
Primer  
Concedir als ajuntaments relacionats en l'annex I les quantitats que s'hi indiquen, amb càrrec al capítol VII, línia de subvenció S7263000, «Subvenció ajuntaments mitjans policials», del programa 222.10, Seguretat pública, Policia de la Generalitat i policia local, del pressupost de l'Agència Valenciana de Seguretat i Resposta a les Emergències per a l'exercici 2019.  
  
Segon  
El lliurament dels imports concedits queda, en tot cas, condicionat al compliment per part de les entitats beneficiàries de les obligacions indicades en l'article 3 del Decret 29/2018, de 25 d'octubre, del president de la Generalitat, per les quals s'estableixen i aproven les bases reguladores de la convocatòria.  
  
Tercer  
Desestimar les sol·licituds efectuades pels ajuntaments indicats en l'annex II, pels motius que s'hi exposen.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictada, en el termini d'un mes a comptar de l'endemà de la publicació, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre recurs o reclamació que millor convinga al seu interés.  
  
València, 18 de desembre de 2019.- El director de l'Agència Valenciana de Seguretat i Resposta a les Emergències: José María Ángel Batalla.